
Ingineria... este o mare profesiune. Este fascinaţia de a vedea cum o plăsmuire a imaginaţiei se transformă cu ajutorul ştiinţei într-un plan pe hârtie.  Ca apoi să se materializeze în piatră, metal sau energie. Ca apoi să creeze locuri de muncă şi locuinţe pentru oameni. Ca apoi să ducă la creşterea standardului de viaţă şi la sporirea confortului. Acesta este înaltul privilegiu al inginerului.


Marea responsabilitate a inginerului în comparaţie cu cei de altă profesie este că operele lui se află sub văzul tuturor. Acţiunile sale se concretizează, pas cu pas, în material palpabil. El nu-şi poate îngropa greşelile ca medicul. El nu le poate face nevăzute şi da vina pe judecător ca avocatul. El nu-şi poate ascunde erorile cu pomi şi iederă ca arhitectul. El nu poate, ca politicianul, să-şi ascundă lipsurile dând vina pe opoziţie, sperând că oamenii vor uita. Inginerul, pur şi simplu, nu poate nega că el a făcut-o. Dacă lucrarea nu este bună, e condamnat.


Pe de altă parte, spre deosebire de medic, viaţa sa nu se scurge între oameni slabi. Spre deosebire de militari, nu distrugerea e scopul vieţii lui. Spre deosebire de avocat, nu-şi câştigă pâinea din conflicte. Inginerului îi revine menirea să îmbrace scheletul ştiinţei cu viaţă, confort şi speranţe. Desigur, pe măsură ce anii trec, oamenii uită care inginer este autorul lucrării, chiar dacă au ştiut odată. Sau un politician oarecare îşi pune numele pe ea. Sau oamenii o atribuie unui promotor care s-a folosit, de fapt, de banii altora... pe când singur inginerul priveşte înapoi spre binele nesfârşit ce se desprinde din succesul său cu o satisfacţie pe care o cunosc puţine profesii. Iar verdictul colegilor săi este singura recunoaştere pe care şi-o doreşte.

Herbert Hoover (1874 - 1964)

	1. Prezentarea universităţii



1.1. Scurt istoric 

Dintre cele 56 de instituţii de învăţământ superior de stat, Universitatea Tehnică „Gh. Asachi” din Iaşi are cea mai veche tradiţie în domeniul pregătirii inginereşti.

În anul 1813 învăţatul Gheorghe Asachi înfiinţează prima şcoală de ingineri hotarnici şi ingineri civili cu predare în limba română, care poate fi considerată nucleul învăţămăntului tehnic superior din Moldova. De-a lungul vremii, şcoala se dezvoltă în cadrul Academiei Mihăilene (1835) şi, ulterior, în cadrul Universităţii din Iaşi, înfiinţate în anul 1860. 
În luna martie a anului 1937, învăţământul tehnic este separat de sub egida universităţii prin înfiinţarea şcolii Politehnice, singura instituţie de învăţământ superior abilitată să acorde la acea dată titlul de inginer. Ca urmare firească a dezvoltării şcolii inginereşti ieşene, instituţia nou creată a luat de la bun început numele lui Gheorghe Asachi. În anul 1948 ia fiinţă Institutul Politehnic „Gh. Asachi” din Iaşi, care funcţionează sub această denumire până în anul 1993 când, în cadrul reformei învăţământului superior românesc, devine Universitatea Tehnică „Gh. Asachi”, având în componenţă 10 facultăţi, cărora li se adugă în anul 2003 încă una, cea de Arhitectură.

1.2. Structura instituţională a universităţii


Începând cu anul universitar 2005 - 2006, procesul didactic din învăţământul tehnic este organizat pe trei cicluri de studii universitare:
	Ciclu de studii
	Durata
	Finalizare

	I. Licenţă
	4 ani
	Diplomă de inginer 

	II. Master
	1 an
	Diplomă de master

	III. Doctorat
	3 ani
	Diplomă de doctor în stiinţe tehnice


În cadrul Facultăţii de Arhitectură, se aplică un program de învăţământ integrat (licenţă şi master), care are o durată de 6 ani şi se finalizează cu diplomă de arhitect. 

Studiile universitare de licenţă se desfăşoară pe domenii şi specializări. 

Domeniile şi specializările studiilor universitare de licenţă
	Nr.crt.
	Facultatea
	Dom. de licenţă cf. H.G. 88/2005
	Denumirea specializării,   conform H.G. 916/11.08.2005

	1
	2
	3
	4

	1.
	       Automatică şi Calculatoare (AC)
	Ingineria sist.
	Automatică şi informatică aplicată

	
	
	Calculatoare şi tehn. informaţiei
	Calculatoare

	
	
	
	Tehnologia informaţiei

	
	
	Ştiinţe inginereşti aplicate
	Informatică industrială

	2.
	Inginerie Chimică şi Protecţia mediului (CH)
	Inginerie chimică
	Ingineria substanţelor anorganice şi protecţia mediului

	
	
	
	Chimia şi ingineria subst. organice, petrochimie şi carbochimie

	
	
	
	Ştiinţa şi ingineria polimerilor

	
	
	
	Ingineria fabricaţiei hârtiei

	
	
	
	Inginerie biochimică

	
	
	
	Inginerie chimică

	
	
	Ingineria mediului
	Ingineria şi protecţia mediului în ind.

	
	
	Inginerie şi management
	Inginerie economică în industria chimică şi de materiale

	3.
	Construcţii şi Instalaţii (CO)


	Inginerie civilă


	Construcţii civile, ind. şi agricole

	
	
	
	Căi ferate, drumuri şi poduri

	
	
	
	Inginerie civilă – în limba engleză 

	
	
	
	Inginerie civilă – în limba franceză

	
	
	
	Inginerie urbană şi dezvoltare regională

	
	
	Instalaţii
	Instalaţii pentru construcţii

	4.
	Construcţii de Maşini (CM)
	Inginerie mecanică
	Mecanică fină şi nanotehnologii

	
	
	
	Maşini şi sisteme hidraulice şi pneumatice

	
	
	Inginerie industrială
	Tehnologia construcţiilor de maşini 

	
	
	
	Maşini unelte şi sisteme de prod.

	
	
	
	Ingineria sudării

	
	
	Inginerie şi management
	Inginerie economică în domeniul mecanic

	5.
	        Electronică şi Tele-comunicaţii (ET)
	Inginerie electronică şi telecomunicaţii
	Electronică aplicată

	
	
	
	Tehnologii şi sisteme de telecomunicaţii

	
	
	
	Tehnologii şi sisteme de telecomunicaţii (în lb. engleză)

	
	
	
	Microelectronică, optoelectronică şi nanotehnologii

	1
	2
	3
	4

	6.
	Electrotehnică (EH)
	Inginerie electrică
	Electronică de putere şi acţionări electrice

	
	
	
	Sisteme electrice

	
	
	
	Instrumentaţie şi achiziţii de date

	
	
	
	Electromecanică

	
	
	                Inginerie energetică
	Ingineria sistemelor electroenergetice

	
	
	
	Managementul energiei

	
	
	
	Termoenergetică

	
	
	Inginerie şi management
	Inginerie economică în domeniul electric, electronic şi energetic

	
	
	Ştiinţe inginereşti aplicate 
	Informatică aplicată în inginerie electrică

	7.
	Hidrotehnică (HI)
	               Inginerie civilă
	Amenajări şi construcţii hidrotehnice

	
	
	
	Îmbunătăţiri funciare şi dezv. rurală

	
	
	
	Inginerie sanitară şi protecţia mediului

	
	
	Geodezie
	Măsurători terestre şi cadastru

	
	
	Ingineria mediului
	Ingineria şi protecţia mediului în agricultură

	8.
	Mecanică (MC)
	Ingineria autovehiculelor
	Autovehicule rutiere

	
	
	
	Ingineria sistemelor de propulsie pentru autovehicule

	
	
	Inginerie mecanică
	Sisteme şi echipamente termice

	
	
	
	Inginerie mecanică

	
	
	
	Maşini şi instalaţii pentru agricultură şi industria alimentară

	
	
	Mecatronică şi robotică
	Mecatronică

	
	
	
	Robotică

	9.
	Ştiinţa şi Ingineria Materialelor (SIM)
	Ingineria materialelor
	Ştiinţa materialelor

	
	
	
	Ingineria procesării mat. metalice

	
	
	Inginerie mecanică
	Echipamente pentru procese industriale

	10.
	Textile – Pielărie      (TX)
	Inginerie industrială
	Tehnologia şi designul produselor textile

	
	
	
	Tehnologia tricoturilor şi confecţiilor

	
	
	
	Tehnologia şi designul confecţiilor din piele şi înlocuitori

	
	
	Inginerie chimică
	Tehnologie chimică textilă

	
	
	
	Tehnologia chimică a produselor din piele şi înlocuitori

	
	
	Inginerie şi management
	Inginerie economică industrială

	11.
	Arhitectură (AR)
	Arhitectură
	Arhitectură


        Organigrama Universităţii Tehnice „Gh. Asachi” din Iaşi, elaborată pentru suportul didactic, pune în evidenţă cele 3 paliere specifice unei structuri academice: universitate – facultăţi – catedre.

      Universitatea este condusă de Senat, alcătuit din reprezentanţii fiecărei facultăţi, cadre didactice şi studenţi. În conformitate cu prevederile din Carta Universitară, studenţii pot reprezenta 1/5 din numărul total al membrilor Senatului şi al Consiliului profesoral al facultăţii. Reprezentanţii vor fi aleşi la începutul fiecărui an universitar în cadrul unor adunări anunţate public cu minim o săptămână înainte. După această dată, anul de studii care nu a organizat alegeri rămâne fără reprezentant.

Misiunea Facultăţii constă în:

( sprijinirea politicilor educaţionale ale Universităţii;

( gestionarea eficientă şi dezvoltarea resurselor materiale, financiare şi umane pe care le deţine.

Catedra este unitatea fundamentală structurată pe o familie de discipline ale unui domeniu ştiinţific, condusă de un Şef de Catedră şi reuneşte toate cadrele didactice care deservesc disciplinele de specialitate.

Sarcinile principale ale catedrei sunt:

( sprijinirea politicilor educaţionale ale Facultăţii;

( actualizarea şi înnoirea specializărilor în raport cu evoluţia ştiinţei şi a cerinţelor pieţei muncii;

( asigurarea validităţii şi fidelităţii actului didactic, adică garantarea faptului că un student care a promovat o disciplină are competenţe autentice în domeniu, respectiv, că diferite rezultate obţinute de studenţi (note, calificative) reflectă diferenţe obiective.
1.3. Regulament de organizare a activităţii didactice (Extras)

Regulamentul de organizare şi desfăşurare a activităţii didactice pentru studiile universitare de licenţă din cadrul Universităţii Tehnice "Gh. Asachi"-Iaşi este elaborat utilizând sistemul european de credite transferabile (ETCS), pe baza unor documente de referinţă.

Procesul de instruire are caracter deschis şi este organizat astfel:

a) învăţământ universitar de licenţă:

a1) învăţământ de zi, cu durata studiilor de 4 ani;

a2) învăţământ seral, cu durata studiilor de 5 ani;

a3) învăţământ cu frecvenţă redusă, cu durata studiilor de 4 ani;

b) învăţământ universitar integrat de licenţă şi master – învăţământ de zi, cu durata studiilor de 6 ani - domeniul Arhitectură;
c) învăţământ universitar de master

c1) învăţământ de zi, cu durata studiilor de 2 - 4 semestre;

c2) învăţământ la distanţă, cu durata studiilor de 2 - 4 semestre;

d) învăţământ universitar de doctorat

e) învăţământ postuniversitar:

e1) studii academice postuniversitare;

e2) studii de specializare;

e3) cursuri de perfecţionare;

e4)programe de conversie profesională, la nivel universitar şi postuniversitar.
Studiile în învăţământul universitar de licenţă se încheie cu examen de licenţă, conform procedurii de finalizare a studiilor. 

Odată cu diploma de studii universitare, universitatea va elibera absolvenţilor, în mod gratuit, Suplimentul la Diplomă, care este un document obligatoriu anexat diplomei de studii universitare, care oferă o descriere standardizată a tipului, nivelului, conţinutului, contextului instituţional şi statutului studiilor universitare absolvite de către titularul diplomei, precum şi a rezultatelor obţinute pe parcursul studiilor.

Studenţii şi absolvenţii care optează pentru profesiunea didactică au obligaţia să absolve activităţile de învăţământ pedagogic organizate de Departamentul pentru Pregătirea Personalului Didactic. Absolvenţilor Departamentului pentru Pregătirea Personalului Didactic li se eliberează certificate de absolvire, pe baza cărora sunt abilitaţi să funcţioneze în calitate de cadre didactice.

Înmatricularea  în universitate şi  documentele  studentului 

Înmatricularea în universitate se face prin Decizia Rectorului, pe baza rezultatelor concursului de admitere. Fiecare student este înscris în registrul matricol şi primeşte un număr matricol unic, valabil pentru întreaga sa şcolarizare. 

Dosarul personal al studentului cuprinde:

a) fişa de înscriere la concursul de admitere;

b) certificatul de naştere, în copie legalizată;

c) diploma de bacalaureat sau echivalentă acesteia, în copie legalizată (şi original pentru studenţii subvenţionaţi de la bugetul de stat); 

d) adeverinţa medicală prezentată la concursul de admitere;

e) documentele în baza cărora a fost declarat admis în facultate;

f)  contractele de studii anuale;

g) actele necesare pentru acordarea bursei;

h) actele prin care i s-au acordat anumite drepturi / evidenţieri sau cele prin care i s-au aplicat sancţiuni;

i) cererea de înscriere la examenul de diplomă / absolvire / disertaţie;

j) alte documente de interes care reflectă activitatea studentului.

După înmatriculare, secretariatul facultăţii eliberează fiecărui student carnetul de student, care se vizează anual şi serveşte ca act de identitate la intrarea în universitate, cămine, cantine, biblioteci, baze sportive şi la diferite activităţi pentru care se cere să se facă dovada calităţii de student. În cazul în care studentul pierde carnetul de student, se eliberează un duplicat al acestuia, după anunţarea în presă a pierderii. Pentru eliberarea duplicatului se percepe o taxă. La solicitarea studentului, facultatea eliberează adeverinţă privind calitatea de student.

În perioada şcolarizării studentul are următoarele drepturi:

- studenţii admişi pe locuri subvenţionate de la bugetul de stat au dreptul să beneficieze de gratuitatea învăţământului pe durata normală a studiilor universitare, în condiţiile legii; studenţii admişi pe locuri cu taxă pot trece pe locuri subvenţionate de la buget, în condiţiile legii;

- să folosească laboratoarele, cabinetele, amfiteatrele, sălile de curs şi se-minar, sălile de lectură, bibliotecile, bazele sportive studenţeşti, casele de cultu-ră, cluburile şi alte spaţii puse la dispoziţie de către universitate, pentru o cât mai temeinică pregătire profesională şi cetăţenească, cultural-educativă şi sportivă;

- să participe la activitatea ştiinţifică studenţească, la activitatea artistică din facultate sau universitate, a cenaclurilor literare, cluburilor, caselor de cultură ale studenţilor, la activitatea sportivă universitară de masă şi de performanţă;

- să fie integrat în colectivele de cercetare ştiinţifică ale cadrelor didactice sau  să participe la seminarele ştiinţifice ale catedrelor şi ale facultăţilor;

- să primească burse de studii şi alte forme de sprijin material, în conformitate cu reglementările în vigoare;

- să participe la concursurile organizate în vederea obţinerii de burse de studii în străinătate;

- să beneficieze de asistenţă medicală gratuită;

- să beneficieze de căminele şi cantinele universităţii, în condiţiile prevăzute de Regulamentele de funcţionare ale acestora;

- să beneficieze de tratament, pentru refacerea sănătăţii, în staţiuni balneo-climaterice sau de odihnă, în tabere studenţeşti, conform reglementărilor în vigoare;
- să primească bilete de intrare cu preţ redus la spectacole, concerte şi manifestări sportive, în condiţiile reglementărilor în vigoare;

- să beneficieze de tarif redus pentru transportul local în comun, precum şi pentru transportul naţional auto, feroviar şi naval, în condiţiile reglementărilor în vigoare;

- să se organizeze în asociaţii, în condiţiile legale şi ale Cartei universitare;

- să aleagă şi să fie ales ca reprezentant al studenţilor în Consiliul facultăţii sau în Senatul universităţii;

- să beneficieze de consiliere gratuită oferită de organismele pentru orientarea profesională a studenţilor şi pentru plasarea absolvenţilor şi să se consulte cu personalul didactic sau auxiliar/administrativ desemnat în acest scop;

- să decidă liber asupra apartenenţei sale politice şi religioase, în limitele legii şi în afara teritoriului universităţii;

- să participe, prin libera exprimare a opiniilor, la evaluarea activităţii pentru disciplinele frecventate.

Studentul are următoarele îndatoriri:
- să îndeplinească cu exigenţă şi la timp toate sarcinile ce-i revin potrivit planului de învăţământ şi programelor universitare şi conform contractului de studii;

- să manifeste respect faţă de membrii comunităţii universitare, în cadrul universităţii şi în afara acesteia;

- să aibă o comportare civilizată,  o ţinută demnă, corectă şi decentă, să respecte normele de convieţuire în comun ale colectivităţii din care face parte;

- să utilizeze cu grijă bunurile materiale puse la dispoziţia lui în universitat, să le întreţină şi să le păstreze în bună stare;

  - să respecte prevederile prezentului Regulament şi ale Cartei universitare.


Întreruperea şcolarităţii

Activitatea profesională a studentului se poate întrerupe la cerere, din motive obiective, cu aprobarea Biroul Consiliului facultăţii, pe o perioadă de maximum doi ani universitari şi numai o singură dată în timpul şcolarităţii.

Anii de şcolaritate întrerupţi intră la calculul duratei totale de şcolarizare, exceptând cazul în care cererea este depusă în primele 30 de zile de la începutul anului universitar. La revenirea la studii, studentul va plăti o taxă de reînscriere.

Studenţii care beneficiază de aprobare pentru întreruperea studiilor sunt obligaţi ca la reluarea activităţii să acumuleze creditele rezultate în urma modificării planului de învăţământ, cu plata taxelor.


Prelungirea şcolarităţii

Activitatea profesională a următoarelor categorii de studenţi se poate prelungi, la cerere, pe perioada a încă unui an universitar:

- studenţii care în timpul anului universitar, în perioade care nu cuprind vacanţele studenţeşti, au avut concedii medicale pe o durată mai mare de 60 de zile, din care cel puţin 20 de zile consecutiv; certificatele medicale trebuie vizate la Dispensarul pentru elevi şi studenţi din Iaşi;

- studenţii care în timpul anului universitar au lipsit motivat din ţară mai mult de două luni;

- studenţii componenţi ai echipelor şi loturilor sportive de interes naţional.

Cererea de prelungire a şcolarităţii se analizează şi se aprobă de Biroul Consiliului facultăţii pe baza actelor doveditoare prezentate de student.

Prelungirea şcolarităţii se poate acorda de cel mult două ori în timpul şcolarităţii, dar nu consecutiv.

În cazul prelungirii şcolarităţii contractul de studii încheiat pentru anul respectiv de şcolaritate rămâne valabil; la începerea noului an universitar studentul poate încheia un contract de studii adiţional, în care să prevadă un număr suplimentar de credite; promovarea disciplinelor din contractul de studii adiţional nu este obligatorie, dar reluarea acestora în următorul contract de studii se poate face numai cu plata taxelor.

Studenţii care beneficiază de aprobare pentru prelungirea şcolarităţii sunt obligaţi să acumuleze creditele rezultate în urma modificării planului de învăţământ, cu plata taxelor.

Biroul Senatului universităţii, cu avizul Biroului Consiliului facultăţii, poate aproba reînmatricularea studentului exmatriculat, la cerere şi din motive obiective, Această reînmatriculare se acordă o singură dată în timpul şcolarităţii în universitate, în regim de şcolarizare cu taxă.

Transferări  şi  mobilităţi

Studentul poate solicita transferul de la formă de învăţământ la alta, de la o facultate sau de la o specializare la alta, în acelaşi centru universitar sau în altul, dacă are situaţia şcolară încheiată şi dacă are motive întemeiate (schimbare de domiciliu, apropiere de părinţi sau de soţ / soţie, motive medicale justificate ş.a.).
Transferarea se poate face numai între facultăţi cu domenii identice sau apropiate, având aceleaşi probe la concursul de admitere.

Nu se poate solicita transferul în primul an de şcolaritate sau pentru efectuarea ultimului an de şcolaritate.

   Cererile de transfer se depun la decanatul facultăţii cu cel puţin 10 zile înainte de începerea anului universitar.

Biroul Consiliului facultăţii care primeşte studentul transferat stabileşte, o dată cu înmatricularea acestuia, recunoaşterea creditelor dobândite şi eventualele examene de diferenţă pe care studentul trebuie să le susţină conform planului de învăţământ şi programelor analitice ale disciplinelor. Examenele de diferenţă se susţin în sesiunile de examene programate, cu plata taxelor.

Mobilitatea studenţilor inter-universităţi (pe plan naţional şi internaţional) se aprobă de conducea universităţii în condiţiile:

a) mobilitatea are loc în cadrul unor programe ale Uniunii Europene în domeniul educaţiei, acorduri bilaterale guvernamentale sau ale Ministerului Educaţiei şi Cercetării, acorduri bilaterale ale universităţii cu alte universităţi din ţară sau străinătate sau altor înţelegeri bilaterale realizate din iniţiative ale facultăţilor, cu aprobarea universităţii;

b) între universităţi este încheiat un protocol cu privire la mobilitatea studen-ţilor (compatibilitatea planurilor de învăţământ şi ale programelor analitice); 

c) durata mobilităţii poate fi de maximum un an universitar.

Studentul va completa un act adiţional la contractul de studii anual, în care se vor menţiona condiţiile mobilităţii astfel încât să se asigure îndeplinirea contractului de studii anual.

La revenirea în universitate, studenţilor li se recunoaşte activitatea desfăşurată pe baza creditelor acumulate, dovedite cu acte de studii emise de instituţiile de învăţământ superior respective.

Disciplinele nepromovate, care nu avut un corespondent în universitatea parteneră, pot fi refăcute, fără plata taxelor, în anul universitar următor.

Recompense  şi  sancţiuni

Pentru succese deosebite obţinute la învăţătură, participare susţinută la activităţile ştiinţifice, la concursuri profesionale organizate în instituţiile de învăţământ superior etc., studentul poate fi recompensat prin:

  a) evidenţieri în cadrul anului de studii, facultăţii sau universităţii;

  b) diplome de merit anuale pentru studenţii care obţin medii peste 9,50;

  c) premii anuale sau ocazionale (cărţi, rechizite, alte obiecte);

  d) burse speciale.

Acordarea diplomelor şi recompenselor materiale şi băneşti se hotărăşte de către Biroul Consiliului facultăţii.

Studentului i se pot aplica sancţiuni pentru neîndeplinirea obligaţiilor şcolare, pentru încălcarea Cartei universitare şi a Regulamentelor aferente acesteia, precum şi pentru atitudini necorespunzătoare faţă de comunitatea academică, atât în universitate cât şi în afara ei. Sancţiunile sunt următoarele:

a) avertismentul; 

b) ridicarea bursei pe o perioadă determinată;

   c) suspendarea dreptului de a fi cazat în cămin;

d) exmatricularea din universitate.

Exmatricularea din universitate se hotărăşte prin Decizia Rectorului universităţii, la propunerea Biroului Consiliului facultăţii şi cu aprobarea Biroului Senatului şi se aplică studentului care nu şi-a îndeplinit Contractul de studii anual în condiţiile prezentului Regulament, ori a săvârşit abateri grave, a încălcat prevederile Regulamentelor Cartei universitare, normele de comportare în societate sau a adus grave prejudicii materiale şi morale universităţii. În ordinul de exmatriculare se va preciza motivul exmatriculării.

Contestaţiile la sancţiunile aplicate se adresează structurii ierarhice imediat superior celui care a aplicat sancţiunea.

Regulamentul de organizare a activităţii didactice (in extenso) poate fi consultat accesând pagina web a universităţii, cu adresa:  www.tuiasi.ro
	


	2. Prezentarea facultăţii


Educaţie si profesie 
  

“Labor improbus omnia vicit!” 

  

“Bine aţi venit! 

Facultatea de Mecanică din cadrul Universităţii Tehnice “Gheorghe Asachi” din Iaşi vă oferă programe de studii de mare interes si de înaltă calitate pentru licenţă, pentru masterat şi pentru doctorat, în următoarele domenii: Ingineria Autovehiculelor, Inginerie Mecanică, Mecatronică si Robotică. 

Avem un corp profesoral cu rezultate didactice si ştiinţifice deosebite, care vă poate pregăti excelent din punct de vedere profesional. 

Acest site vă prezintă informaţii despre programele de studii şi despre alte activităţi care se desfăşoară în facultatea noastră. 

Dacă doriţi informaţii suplimentare, puteţi să ne contactaţi la secretariatul facultăţii, (tel: 0232.23.23.37 sau pe email la adresa: decanat@mail.tuiasi.ro). “
Prof. dr. ing. Cezar OPRIŞAN  

Decan al Facultăţii de Mecanică

2.1. Scurt istoric al facultăţii 

           Educaţia academică a apărut încă din secolul XVI, când a fost fondată Şcoala Latină la Cotnari, Iaşi. În secolele următoare, Iaşul a preluat iniţiativa învăţământului academic prin inaugurarea Colegiului Vasilian (1645), a Academiei Princiare (1714) şi a Academiei Mihăilene (1835). Prima apariţie a educaţiei academice inginereşti s-a realizat în 1813, când Gh. Asachi a stabilit bazele unei clase de ingineri constructori, în limba română. 

Importanţa ştiinţelor aplicate a fost anticipată încă din 1860, când a fost fondată Universitatea din Iaşi, cu secţii ştiinţifico-aplicative şi, mai târziu, cu elemente inginereşti de electrotehnică şi chimie industrială. 


Inaugurarea Şcolii Politehnice „Gh. Asachi” Iaşi în 1937 a reprezentat un nou început al educaţiei tehnice. Mai târziu, in 1948, devine Institutul Politehnic din Iaşi şi include 6 facultăţi. Facultatea de Mecanică avea patru secţii de specializare: Construcţii de Maşini, Maşini Termice, Utilaj Tehnologic şi Mecanică Agricolă. Lărgindu-şi sfera de activitate, Institutul Politehnic devine în 1993 Universitatea Tehnică „Gh. Asachi” din Iaşi, cuprinzând zece facultăţi şi două colegii tehnice.


În prezent, Facultatea de Mecanică oferă programe educaţionale deosebite şi noi secţii de specializare: 5 pentru studii universitare de licenţă şi 14 pentru studii post-universitare (Masterat şi Doctorat). De asemenea, fiecare catedră derulează programe importante de cercetare la care sunt încurajaţi să participe şi studenţii facultăţii.

2.2. Organizarea facultăţii
Conducerea facultăţii:

Decan - Prof.dr.ing.Cezar OPRIŞAN
Prodecan - activitatea didactică – Prof.dr.ing.Corneliu COMANDAR
Prodecan – probleme studenţeşti – Prof.dr.ing.Edward RAKOŞI
Secretar ştiinţific facultate – Conf.dr.ing.Aristotel POPESCU
Administrator şef – Dr.ing.Mariana OLARU

Secretariat:

Secretar şef  – Ing.Mihaela SAMOIL
Secretar - Ing.Maria MISINCIUC
Catedrele facultăţii:

· Organe de maşini şi Mecatronică 

şef catedră   Prof.dr.ing.Dumitru OLARU
· Termotehnică, Maşini Termice, Frigotehnie şi Climatizare-
 şef catedră  Prof.dr.ing.Gheorghe DUMITRAŞCU

· Rezistenţa  Materialelor
şef catedră  Prof.dr.ing.Nicuşor AMARIEI

· Teoria mecanismelor şi Robotică
şef catedră  Prof.dr.ing.Virgil ATANASIU

· Motoare şi Autovehicule rutiere
şef catedră   Prof.dr.ing.Radu GAIGINSCHI

· Maşini şi Instalaţii pentru Agricultură şi Industria alimentară
şef catedră  Prof.dr.ing.Dănuţă COZMA

Departamentele facultăţii:

· Centrul de educaţie continuă pentru agricultură şi industrie alimetară – director prof.dr.ing.Vasile NECULĂIASA;

·  Departament de educaţie, cercetare, proiectare şi microproducţie (OMPEC) – director prof.dr.ing.Spiridon CREŢU;

· Departamentul de transporturi şi expertiză tehnică rutieră – director prof.dr.ing.Radu GAIGINCHI ;

· Departamentul de cercetare, educaţie continuă, proiectare şi micro-producţie (ROMEC ) – director prof.dr.ing.Virgil ATANASIU .

2.3. Calendarul academic  


Calendarul anului universitar are următoarea structură:

a) două semestre de câte 14 săptămâni;

b) două sesiuni de examene (de iarnă şi de vară) de câte 4 săptămâni;

c) o sesiune de examene (de toamnă) de 2 săptămâni;

d) perioada de efectuare a stagiului de practică;

    e) vacanţe studenţeşti.

Senatul poate aproba o perioadă de reexaminări, după încheierea ultimei sesiuni.

CALENDARUL ANULUI UNIVERSITAR 2008 / 2009 

(Decizia Rectorului nr. 2393/15.09.2008)
	PERIOADA
	DURATA
	ACTIVITATEA

	29.09.2008 – 21.12.2008
	12 saptamâni
	Activitate didactica

	22.12.2008 - 04.01.2009
	2 saptamâni
	Vacanta de Craciun

	05.01.2009 - 18.01.2009
	2 saptamâni
	Activitate didactica

	19.01.2009 - 15.02.2009
	4 saptamâni
	Sesiune de examene

	16.02.2009 - 22.02.2009
	1 saptamâna
	Vacanta de iarna

	23.02.2009 - 17.04.2009
	8 saptamâni
	Activitate didactica

	18.04.2009 – 26.04.2009
	1 saptamâna
	Vacanta de Pasti

	Zi liberă: vineri 17.04.2009 se recupereaza sâmbata 4.04.2009

	27.04.2009 - 07.06.2009
	6 saptamâni
	Activitate didactica

	08.06.2009 - 05.07.2009
	4 saptamâni 
	Sesiune de examene

	01.09.2009 - 13.09.2009 
	2 saptamâni
	Sesiune de restante

	17, 18.09.2009
	2 zile
	Reexaminari

	1 Decembrie 2008, 1 Mai 2009 - sarbatori legale

Practica tehnologica (3 saptamâni) se va programa pe parcursul întregului an sau compact în perioada de vara (6 - 31 iulie 2009)


ALTE ACTIVITATI

4.05.2009 - 17.05.2009  2 saptamâni Concursuri profesionale/ Cercuri ştiinţifice studentesti
	[image: image6.wmf]
	3. Oferta educaţională a facultăţii




3.1. Domenii. Specializări. Competenţe  

Domeniul INGINERIE MECANICĂ

Specializarea Sisteme şi Echipamente Termice

Un viitor civilizat înseamnă, în primul rând, ENERGIE. Peste 90% din energia mecanică, termică şi electrică utilizată în lume se obţine din combustibilii clasici şi nucleari. 

Imaginaţi-vă cum ar fi lumea de azi şi de mâine fără motoare cu ardere internă, fără turbomotoare, fără instalaţii perfecţionate de ardere a combustibililor, fără reactoare nucleare, fără schimbătoare de căldură, fără maşini frigorifice, fără cazane de abur, de apă fierbinte şi caldă şi fără specialişti în aceste domenii! Nu ar exista automobilele, autocamioanele, trenurile, avioanele, vapoarele, încălzirea centrală şi locală, instalaţiile de climatizare şi cele frigorifice, precum şi atâtea altele, fără de care nu mai concepem să trăim; nu s-ar mai produce 80% din energia electrică pe care o consumăm. 

Istoria dezvoltării omenirii în ultimele două secole înseamnă, de fapt, în cea mai mare parte, istoria dezvoltării maşinilor şi echipamentelor termice. Numele profesiunii de INGINER, ca şi englezescul ENGINE, care înseamnă motor, maşină, provine de la latinescul INGENIUM, care înseamnă geniu sau abilitate naturală. 

Absolvenţii Secţiei de Maşini şi Echipamente Termice dobândesc competenţe vizând proiectarea, exploatarea şi întreţinerea:

- turbomotoarelor cu abur şi gaze;

- generatoarelor de abur şi  cazanelor de apă caldă,  microcentralelor;.
- instalaţiilor frigorifice;

- motoarelor cu ardere internă

Studenţii secţiei beneficiază de burse şi stagii de pregătire la diverse universităţi din Europa.

Spectrul larg de pregătire asigură posibilităţi de angajare, în domeniile: 

- Cercetare şi proiectare, inclusiv birourile private de proiectare pentru încălzire centrală şi climatizare;

- Construcţia, întreţinerea şi exploatarea compresoarelor şi maşinilor frigorifice;

- Centralele şi reţelele de termoficare urbană şi industrială;

- Centralele termoelectrice;

- Reţeaua TAROM, precum şi aviaţia militară şi civilă;

- Construcţia de turbine şi compresoare;

- Montarea şi repararea cazanelor de abur şi de apă caldă;

- Serviciile mecanoenergetice din orice societate comercială;

- Construcţia de motoare cu ardere internă; 

- Exploatarea motoarelor navale; 

- Construcţia  şi exploatarea generatoarelor de abur; 

- Antrepozitele frigorifice; 

- Chimie, petrochimie; 

După 4 ani de studii se pot urma cursurile de MASTERAT în specializarea INGINERIA CALDURII sau în alte 7 specializări oferite de Facultatea de Mecanică. 

Obţineţi recomandări suplimentare de la absolvenţii celor peste 50 de promoţii ieşene ale specializării SISTEME SI ECHIPAMENTE TERMICE. 
Specializarea  Inginerie mecanică 

Misiunea Programul de studiu Inginerie Mecanică este de a pregăti absolvenţi cu temeinice cunostinţe de bază de inginerie mecanică, absolvenţi care să aibă o largă capacitate de adaptare pe piaţa muncii, în proiectare, execuţie şi în cercetare. 

Obiectivele Programul de studiu Inginerie Mecanică sunt reflectate în structura planul de învăţământ care, prin disciplinele pe care le cuprinde, prin raportul între orele de curs şi cele de aplicaţii, cât şi prin modul în care se efectuează aceste activităţi, asigură: pregătirea fundamentală în domeniul stiinţelor ingineresti şi la disciplinele de bază ale ingineriei mecanice, acumularea unui volum substanţial de cunoştinţe de specialitate, dobandirea de competenţe în aplicarea tehnicilor moderne de calcul, în utilizarea limbilor străine, crearea de aptitudini de comunicare, formarea responsabilităţii de angajare pe calea propriei dezvoltări profesionale prin continuarea pregătirii de-a lungul întregii cariere.

Cu o structură distinctă a disciplinelor de studiu Programul de studiu Inginerie Mecanică îşi propune obţinerea unor competenţe generale şi de specialitate care pot fi grupate în: competenţe cognitive, competenţe aplicativ–practice şi competenţe de comunicare şi relaţionale. Corelaţiile interdisciplinare conţin elemente necesare continuării studiilor de masterat în domeniu. Planul de învăţământ al Programul de studiu Inginerie Mecanică a fost elaborat în compatibilitate cu cele ale specializărilor similare din statele Uniunii Europene. 
La absolvirea programului de studii universitare de licenţă, absolvenţii Programul de studiu Inginerie Mecanică vor acumula suficiente cunoştinţe pentru a-i face competitivi pe piaţa forţei de muncă în domeniu. Competenţele acumulate sunt rezultatul firesc al corelării dintre disciplinele existente în planul de învăţământ şi competenţele stabilite la nivel naţional şi european.
Absolventul Programul de studiu Inginerie Mecanică va fi capabil să înţeleagă şi să opereze cu noţiunile fundamentale ale ingineriei mecanice dispunând în acelaşi timp şi de cunostinţe de specialitate de larg interes. El va avea abilitatea să aplice mai eficient cunostinţe teoretice în situaţii specifice întalnite în practică, va avea capacitatea de a acţiona indepedent şi creativ, având totodată deprinderi pentru lucrul în echipă şi aptitudini de comunicare.
Specializarea  Maşini şi Instalaţii pentru Agricultură şi 
Industria Alimentară

Se poate uita sau neglija în ultimul timp, producerea materiilor prime, cuplarea la o demografie mondială crescândă, noile norme ale producţiei şi siguranţei alimentelor având un mediu climatic incert, sau România îşi poate lua riscul de a pierde independenţa alimentară?

Agricultura şi industria alimentară trebuie să răspundă la acest deficit tehnologic şi să distingă noile căi privind biomateriile, agroresursele, sănătatea alimentelor, gestionarea apei şi solului, etc.

Pregătirea personalului care va exercita responsabilităţi în două domenii primordiale ale economiei naţionale, agricultura şi industria alimentară, este misiunea noastră.

Durata studiilor va fi de 4 ani, după care se susţine examenul de licenţă şi se prezintă proiectul de diplomă, în urma cărora absolventul obţine diploma de licenţă – inginer mecanic.

Specializarea „Maşini şi Instalaţii pentru Agricultură şi Industrie Alimentară” (MAIA), va contribui la formarea de specialişti care să producă material agricol ce va fi apoi prelucrat în Industria Alimentară într-un flux tehnologic important.
În cei 4 ani de studii se parcurge un plan de învăţământ cu 17 la sută discipline fundamentale, 38 la sută discipline tehnice fundamentale şi peste 27 la sută discipline de specialitate. Disciplinele fundamentale şi cele tehnice fundamentale sunt aceleaşi la toate specializările din domeniul mecanic, atât în România, cât şi în ţările Uniunii Europene.

          Diploma de licenţă obţinută la Facultatea de Mecanică oferă tânărului absolvent multiple posibilităţi de afirmare, respectiv:
 • să continue studiile universitare de Master; 
• să ocupe diverse funcţii de execuţie sau de conducere în societăţi comerciale de profil; • să proiecteze tehnologii, maşini şi utilaje;
 • să devină expert tehnic judiciar sau nejudiciar în probleme tehnice;
 • să lucreze în calitate de cadru didactic în învăţământul preuniversitar  sau universitar;

 • să continue pregătirea prin doctorat, etc.

Domeniul INGINERIA AUTOVEHICULELOR
Specializarea  Autovehicule Rutiere

Secţia Autovehicule Rutiere pregăteşte specialişti în domeniul concepţiei, cercetării, întreţinerii şi reparaţiei autovehiculelor rutiere. Inginerii cu o asemenea specializare au încă o reprezentare slabă în Moldova întrucât condiţiile materiale grele, impuse de depărtarea de ,,casă", au împiedicat tinerii studioşi din această zonă geografică să urmeze cursurile secţiilor similare, existente intial numai în Bucureşti şi Braşov. Inginerii care au absolvit cursurile secţiei de Maşini Termice - specializarea Motoare cu Ardere Internă - a Facultăţii de Mecanică din Iaşi, specialitate înrudită cu Autovehiculele Rutiere, sunt recunoscuţi în toată ţara prin calitatea deosebită a pregătirii lor. Astfel, în toate întreprinderile constructoare de autovehicule din România se întâlnesc cadre de conducere care au terminat această secţie la Iaşi, iar absolvenţii secţiei nou înfiinţate vor activa cu siguranţă şi în asemenea întreprinderi industriale.

Din experienţa acumulată cu prilejul ultimelor 5 concursuri de admitere a reieşit că la secţia de Autovehicule Rutiere se menţine concurenţa cea mai mare din tot profilul mecanic de la Universitatea Tehnică din Iaşi iar indicele număr de candidaţi pe locuri disponibile este sensibil mai mare comparativ cu aceleaşi secţii din alte centre universitare din ţară, ceea ce confirmă cerinţa pieţei din zona Moldova.
Un alt aspect care susţine funcţionarea specializării Autovehicule Rutiere la Iaşi este faptul că toţi absolvenţii celor 5 promoţii şi-au găsit uşor locuri de muncă în domeniu în oraşele Moldovei iar unii dintre ei au înfiinţat deja unităţi de întreţinere sau reparaţie cu profil auto. În fine, o altă categorie de studenţi ai secţiei au fost şi sunt cadre militare din Armată sau din Poliţia Rutieră, domenii în care de abia a început aplicarea promovării pe criterii de competenţă şi specializare.
Industria autovehiculelor reprezintă un domeniu de vârf din punct de vedere al dezvoltării tehnologice în fiecare ţară şi un specialist cu acest profil poate satisface cu succes cerinţele unor ramuri inrudite. Astfel, un inginer cu specialitatea Autovehicule Rutiere poate prelua cu uşurinţă sarcini din mecanizarea agriculturii, construcţii de material rulant, mecanizarea construcţiei de drumuri şi clădiri industriale, managementul transporturilor, etc. Avându-se în vedere faptul că la această specializare se înscriu cei mai buni elevi şi că procesul de învaţamânt cuprinde discipline de avangardă ale tehnicii, absolvenţii se pot familiariza rapid şi cu alte domenii ale construcţiei de maşini, fiind dese cazurile când concursurile pentru ocuparea unor posturi din industria de rulmenţi, maşini unelte sau termoenergerică sunt câştigate de absolventi de la Autovehicule Rutiere.
Perspectiva specializării

În ţara noastră exisă un număr de 6 întreprinderi mari care realizează în concepţie proprie autovehicule rutiere. Pe lângă acestea, sau separat, fiinţează 4 institute de cercetare cu tradiţie a căror obiect de activitate este autovehiculul rutier.
            După 1990 a început o creştere fără precedent a numărului fizic de autovehicule rutiere, aceeaşi tendinţă menţinându-se şi în continuare, mai ales dacă avem în vedere că România ocupă penultimul loc în Europa în ce priveşte indicele număr de autovehicule raportat la număr de locuitori. În asemenea situaţie, au apărut şi apar în continuare noi unităţi de transport iar pe măsura creşterii lor numerice se dezvoltă noi unităţi de întreţinere, de reparaţii şi se înmulţesc organele care coordonează şi supraveghează traficul şi securitatea rutieră. Se confirmă astfel previziunile pieţii conform cărorora cerinţa de specialişti în Autovehicule Rutiere va creşte în raport cu oferta.
Domeniul MECATRONICĂ ŞI ROBOTICĂ

Specializarea  Mecatronică
Termenul de mecatronică a fost brevetat în Japonia, in anul 1972. De atunci, mecatronica a fost recunoscută ca o realitate în continuă dezvoltare, atât în mediul economic cât şi în cel educaţional. 

Prima universitate care pregateşte ingineri în acest domeniu a apărut, cum era şi firesc, în Japonia. In SUA, în anul 1998, numai pe coasta de vest existau peste 100 de universităţi în care se formau ingineri în aceasta specializare.

In Europa prima promoţie de ingineri cu diplomă de mecatronişti a apărut în Anglia în anul 1989. In prezent, pretutindeni în lume, mecatronica are o puternică dezvoltare. Ea reprezintă răspunsul la revoluţia informatică, ce a produs şi produce încă saltul de la societatea avansat industrializată la societatea informatizată. Definită ca fiind integrarea sinergetică a mecanicii de precizie cu electronica şi informatica în scopul dezvoltării şi fabricării de produse inteligente, specialistul în mecatronică este un inginer cu un orizont larg, cu o pregătire multi- şi interdisciplinară. După cum piaţa o demonstrează, produsele mecatronice (produse electrocasnice, automobile, sisteme integrate de fabricţtie, roboţi, comunicaţii etc.), cu o valoare adăugata ce le conferă un înalt grad de rentabilitate, cu o cerere în continuă creştere, reprezintă pentru domeniul mecanic un nou nivel de dezvoltare, care, odată atins, dă un suport solid pentru o dezvoltare economică durabilă. Practic se poate aprecia ca societatea avansat informatizată în industrie  (pierdută din vedere în contextual actual de înţelegere a acestui concept când se insista pe mediul virtual) este implementată de mecatronică, ceea ce pentru domeniul mecanic reprezintă un absolut necesar stadiu de dezvoltare. Pe de alta parte electronica (în special microelectronica) şi informatica au un suport puternic de dezvoltare in produsele industriale găsind un câmp vast de aplicabilitate, ce le rezolvă o oarecare saturaţie ce s-a atins în interiorul propriilor domenii.
Dintre numeroasele abordări ştiintifice, educaţionale şi/sau economice ale mecatronicii, pe plan mondial două referiri sunt definitorii:

· Directiva Comitetului Consultativ pentru Cercetare şi Dezvoltare Industrială al Uniunii Europene: “mecatronica este un obiectiv major pentru cercetarea europeană şi pentru programele educaţionale”.

· Raportul Clubului de la Roma, “Prima revoluţie globala; o strategie pentru revoluţionarea lumii”, lucrare editată de A.King (preşedinte de onoare) si B.Schneider (secretar general), în capitolul 
“Progresul noilor tehnologii” enumeră si argumentează tehnico-economic aporturile (în ordinea din lucrare) microelectronicii, automatizării si roboticii, sistemelor integrate de fabricaţie, mecatronicii, telecomunicaţiilor, biologiei moleculare si ingineriei genetice.

***

Specializarea de Mecatronică  fiinţează la Facultatea de Mecanică din anul 1991. Există deja o bază materială constând din laboratoare didactice şi de cercetare realizate, în mare parte, prin eforturi proprii ale catedrelor implicate. S-au achiziţionat astfel, prin contracte CNCSIS diverse echipamente pentru instruire  în valoare de aprox. 20.000 Euro.

De asemenea, specialiştii facultăăii se numară printre fondatorii Asociaţiei Romane de Mecatronică (SROMECA) alături de colegii de la facultatile similare din Bucuresti, Cluj, Timisoara si Brasov. Rezultatele promovarii continue a mecatronicii au început să-şi arate rezultatele, specialitatea de mecatronică regăsindu-se şi în învăţământul preuniversitar.

Ca urmare a recunoaşterii valorii învăţământului  din Facultatea de Mecanică, s-au realizat acorduri de cooperare cu peste 10 universităţi de marcă din Europa unde, anual, peste 15 studenţi din facultate fac stagii de perfecţionare  în cadrul programelor SOCRATES-ERASMUS, contribuind astfel la dezvoltarea spiritului european în rândul tinerilor specialişti. Absolvenţi ai specializării de Mecatronică sunt în prezent implicaţi în proiecte de cercetare la INSA Lyon în Franţa, Universitatea Twente din Olanda, Universitatea Tehnică a Saarlandului din Saarbrucken –Germania.

***


Viitorul absolvent al sectiei de mecatronica va fi un inginer de sistem, cu abilitati atat in domeniul mecanic cat si in domeniul electronic si al informaticii. Acest lucru se reflecta in ponderea disciplinelor din cele cele trei domenii (40%, 33% si respectiv 27%). Pe langa gandirea sistemica, studentii trebuie sa-si insuseasca modul de lucru in echipa, specific noilor abordari, atat in exploatare cat si in proiectare. O mare atentie se acorda instruirii practice, a lucrului pe echipamente mecatronice.


Oferta socială a mecatronicii devine din ce in ce mai bogata, firme de prestigiu din domenii precum industria automobilelor, industria aerospatiala, productia de sisteme inteligente, industria de IT, industria alimentara si de electrocasnice etc. oferind locuri de munca pentru absolventii acestei specializari. Sunt cunoscute demersurile unor firme ca Siemens, Continental, Amado, Dacia-Renault s.a. in acest sens. 

Specializarea Robotică
Roboţii industriali reprezintã sisteme automate mobile cu aplicaţii universale, cu mai multe axe, ale cãror mişcãri sunt liber programate într-o anumitã succesiune şi, în anumite cazuri, comandate de senzori.

Aceastã definiţie, impusã de standardul german DIN 2801, demonstreazã cã robotica reprezintă un domeniu de vârf al tehnicii mondiale, cu un caracter interdisciplinar, care poate influenţa cercetãrile în diverse domenii de ştiinţã: producticã, medicinã, protecţia mediului, biologie, aeronauticã, geografie, etc.

Existenţa pe plan mondial a programelor de introducere pe scarã largã a roboţilor, în domeniile precizate mai sus, impune pregãtirea de specialişti în roboticã.

În acest context, specializarea Roboţi Industriali din cadrul Facultãţii de Mecanicã a Universitãţii Tehnice “Gh. Asachi” Iaşi asigurã viitorilor studenţi o pregãtire interdisciplinarã în urmãtoarele domenii:

· inginerie mecanicã;

· informaticã aplicatã (programare, control);

· inginerie electricã şi electronicã (senzori, actuatoare, interfeţe);

· ingineria producţiei (planificarea proceselor de fabricaţie).

Disciplinele de studiu din planul de învãţãmânt al specializãrii acoperã întregul spectru al roboticii: industrie, servicii, spaţiu, aplicaţii speciale.

Cadrele didactice, care contribuie la formarea viitorilor specialişti în roboticã, au o bogatã experienţã în domeniu, probatã prin numeroase publicaţii (cãrţi şi lucrãri ştiinţifice), colaborãri cu universitãţi de prestigiu din strãinãtate (Universitatea Liberã din Bruxelles, Academia Militarã Regalã din Bruxelles, Universitatea Catolicã din Leuven, Universitatea Tehnicã din Karlsruhe, Universitatea Tehnicã din Kaiserslautern, etc.), contracte de cercetare ştiinţificã. 

Competenţa va fi încurajatã: cei mai buni studenţi ai acestei specializãri vor putea beneficia de burse ERASMUS la diferite universitãţi din Europa, pentru o perioadã de    3-10 luni.

Absolvenţii specializãrii Roboţi Industriali vor dispune de cunoştinţe necesare activitãţilor specifice inginerului mecanic şi competenţe profesionale în domeniile:

· proiectarea asistata de calculator a sistemelor mecanice, utilizând programe performante (AutoCAD, Mechanical Desktop, Inventor, Catia, etc.);

· proiectarea, exploatarea şi întreţinerea roboţilor, respectiv a sistemelor de fabricaţie robotizate;

· programarea şi controlul mişcãrii roboţilor;

· conceperea şi execuţia sistemelor complexe, care combinã soluţiile avansate de acţionare mecanicã, cu elemente de electronicã şi automatizare.
3.2. Planul de învăţământ  - comun la toate domeniile


Semestrul I

	Cod discipl.
	Denumirea

disciplinei
	Forma de verificare
	Nr. ore/ săpt.
	Nr. credite

	
	
	
	C
	S
	L
	P
	

	101. DI. DF
	Analiză matematică
	E
	2
	2
	
	
	5

	102. DI. DF
	Chimie
	E
	2
	
	1
	
	3

	103.DI.DID
	Studiul materialelor
	E
	2
	
	1
	
	4

	104.DI.DID
	Tehnologia materialelor
	E
	2
	
	1
	
	4

	105. DI. DF
	Geometrie descriptiva
	C
	2
	
	1
	
	3

	106. DI. DF
	Desen tehnic si infografica
	C
	2
	
	3
	
	6

	107. DI. DF
	Programarea calculatoarelor - MatLab
	C
	1
	
	2
	
	3

	108. DI. DC
	Educaţie fizică 1
	VP
	
	
	2
	
	2


Semestrul II

	Tipul discipl.
	Denumirea

disciplinei
	Forma de verificare
	Nr. ore/ săpt
	Nr. credite

	
	
	
	C
	S
	L
	P
	

	 109. DI. DF
	Algebră, geometrie analitică şi diferenţială
	E
	2
	2
	
	
	5

	 110. DI. DF
	Mecanica
	E
	4
	2
	1
	
	7

	 111. DI. DF
	Fizica
	E
	3
	
	1
	
	4

	112.DI.DF
	Tribologie
	E
	2
	
	1
	
	4

	 113. DI. DF
	Desen tehnic si infografica
	C
	1
	
	2
	
	3

	 114. DI. DID
	Tolerante si control dimensional
	C
	2
	
	1
	
	2

	 115. DI. DC
	Educaţie fizică 2
	VP
	
	
	2
	
	2

	 116.DI. DID
	Practica 1 (90 ore - activitate independentă)
	(C)
	
	
	
	
	3


3.3. Descrierea disciplinelor 

	Cod

disciplina
	Denumirea disciplinei
	Procent nota finală
	Titular

	
	
	A
	B
	C
	D
	

	101. DI. DF
	Analiză matematică
	50%
	20%
	10%
	20%
	Prof.dr.Ion CRĂCIUN

	102. DI. DF
	Chimie
	50%
	30%
	10%
	10%
	Prof.dr.Constantin LUCA

	103.DI.DID
	Studiul materialelor
	60%
	20%
	20%
	
	Prof.dr.ing.Corneliu MUNTEANU

	104.DI.DID
	Tehnologia materialelor
	50%
	40%
	10%
	
	Prof.dr.ing.Aurel FLORESCU

	105. DI. DF
	Geometrie descriptiva
	50%
	10%
	40%
	
	Conf.dr.ing.Liviu PRUNĂ

	106. DI. DF
	Desen tehnic si infografica
	60%
	10%
	10%
	20%
	Ş.l.dr.ing.Camelia ROMANESCU

	107. DI. DF
	Programarea calculatoarelor – MatLab 1
	50%
	50%
	
	
	Şef lucr.dr.Cristel ŞTIRBU

	108. DI. DC
	Educaţie fizică 1
	
	50%
	50%
	
	Lector Mircea IONESCU

	 109. DI. DF
	Algebră, geometrie analitică şi diferenţială
	50%
	20%
	10%
	20%
	Prof.dr.Constantin FETECĂU

	 110. DI. DF
	Mecanica
	40%
	20%
	20%
	20%
	Prof.dr.ing.Corina FETECĂU

	 111. DI. DF
	Fizica
	60%
	15%
	25%
	
	Şef lucr.dr.Dorin CONDURACHE

	112.DI.DF
	Tribologie
	50%
	50%
	
	
	Prof.dr.Dumitru OLARU

	 113. DI. DF
	Desen tehnic si infografica
	50%
	10%
	40%
	
	Conf.dr.ing.Liviu PRUNĂ

	 114. DI. DID
	Tolerante si control dimensional
	60%
	
	20%
	20%
	Şef lucr.Florentin CIOATĂ

	 115. DI. DC
	Educaţie fizică 2
	
	50%
	50%
	
	Lector Mircea IONESCU

	 116.DI. DID
	Practica 1 (90 ore - activitate independentă)
	
	
	100%
	
	


Legendă: A – Examen; 

    B – Activitate seminar/laborator/proiect;


    C – Teste pe parcursursul semestrului;

    D - Lucrări de specialitate/teme acasă
	[image: image7.wmf]
	4. Alte informaţii


4.1. Spaţii de învăţământ 


Facultatea de Mecanică dispune de două amfiteatre M1 şi M2, de săli de seminar şi proiect, precum şi de laboratoare pentru diversele specializări existente. Toate spaţiile de învăţământ se află în sediul facultăţii sau imediata apropiere.

Laboratoarele facultăţii:

· Organe de Maşini


·  Tribologie

·  Mecatronică

·  Rezistenţa Materialelor

·  Robotică

·  Vibraţii

·  Mecanisme

·  Biomecanică

·  Proiectare Asistată de Calculator
· Termodinamică şi Transfer de Căldură

·  Turbomotoare cu Abur şi Gaze

· Generatoare de Abur

· Instalaţii Frigorifice şi de Climatizare

·  Proiectarea şi Repararea M.A.I.

·  Autovehicule Rutiere

·  Diagnosticarea şi Dinamica Vehiculelor

·  Maşini Agricole

·  Maşini pentru Industria Alimentară
    Biblioteca 

Biblioteca facultăţii, de unde se pot obţine manuale universitare, îndrumare de laborator sau de proiect, cărţi de specialitate în ingineria mecanică, se află la etajul III al facultăţii. Biblioteca deţine şi o sală de lectură unde studenţii au acces la reviste şi articole din domeniul tehnic.
4.2. Facilităţi acordate studenţilor 

4.2.1 Burse.
 Studenţii de la cursurile de zi pot primi burse de studiu, burse de merit şi burse de ajutor social.

Bursele de studiu şi de merit se acordă studenţilor care au efectuat integr MACROBUTTON al activităţile universitare, în conformitate cu planurile de învăţământ. Pentru studenţii bursieri care sunt orfani sau care provin de la casele de palsament , bursele se atribuie şi pe perioada vacanţelor.

Bursele de studiu sunt obţinute în funcţie de rezultatele şcolare obţinute, care au realizat cel puţin media 7,00 (8,50 pentru masterat). Valoarea bursei este proporţională cu media obţinută, aceasta variind între 112-200 RON/lună.

Bursele de merit se acordă studenţilor cu rezultate deosebite la învăţătură, in ordinea descrescătoare a mediilor, cu condiţia ca aceasta să fie de minim 9,50.  Valorea bursei de merit variază între 200 şi 230 RON/lună.

Bursele de performanţă se atribuie studenţilor cu performanţe ştiinţifice deosebite care au obţinut trei semestre consecutive medii mai mari de 9,60. Acestea se obţin prin concurs, pentru 12 luni consecutive. Consiliul facultăţii acordă două burse de performanţă cu un cuntum cuprins între 300 – 621 RON/lună, pe durata unui an universitar.

Bursele sociale se acordă, la cerere, studenţilor care au venitul net pe membru de familie sub venitul minim pe economie. Dosarele vor fi depuse la Secretariatul facultăţii şi vor cuprinde actele doveditoare venitului net pe ultimile 3 luni (adeverinte salar net părinţi ; cupoane de pensie; declaraţie prin notariat sau prin Primărie că părinţii nu au venituri; adeverinţă pentru deţinere societate eliberată de Direcţia financiară; adeverinţă pentru deţinere teren eliberată de Primărie; adeverinţă şi copie după certificatele de naştere a fraţilor înscrişi la studii. Studenţii a căror familie nu au nici un fel de venit, vor solicita de la Primărie efectuarea unei anchete sociale).

Pentru sem. al II-lea, bursele de studiu şi de merit se acordă conform următoarelor criterii:

1. 1 examen absent din 4 examene planificate;

2. Toate colocviile şi proiectele promovate;

3. Media ponderată la examenele promovate trebuie să se încadreze în limitele care se stabilesc la începutul semestrului al II-lea.

4. Bursele de merit se menţin dacă în sem.al II-lea sunt promovate toate probele (examene, colocvii, proiecte), iar media este de minimum 9,50 ; dacă nu se respectă acest criteriu, atunci bursa de merit se transformă în bursă de studiu, cu respectarea punctului 1,2,3.

5. Studenţii care nu au avut burse de studiu sau burse de merit în sem.I, pot primi bursele respective, dacă sunt integralişti şi îndeplinesc condiţiile de medie care se stabilesc la începutul sem. al II-lea .

4.2.2 Burse obţinute prin programe internaţionale.

BURSE SOCRATES - ERASMUS ÎN EUROPA

· Studenţii cu rezultate profesionale foarte bune pot primi burse în cadrul unor programe europene de tipul SOCRATES-ERASMUS. Bursele se acorda pentru o perioada de 3 – 6 luni, au valoarea de 300 – 500 Euro/luna si dau posibilitatea studentilor sa urmeze cursuri la universitati tehnice renumite din ţarile Uniunii Europene.
· în perioada 1999-2005 au beneficiat de programe SOCRATES - ERASMUS un număr de peste  80 studenţi  si doctoranzi care au efectuat stagii de 3-6 luni în Franţa, Germania, Belgia, Anglia, Grecia, Italia, Portugalia, Olanda.
· In prezent, 5 absolvenţi îşi continuă studiile prin doctorat la  Universitatea Twente din Olanda, la INSA Lyon - Franţa şi la HTW des Saarlandes – Germania. 

· Facultatea de Mecanica  a stabilit acorduri SOCRATES-ERASMUS  cu urmatoarele  universitati europene in care sunt incluse aproximativ 30 de burse pentru studenti: 

· INSA Lyon     - Franţa
· Universitatea Tehnică din Saarbrucken  - Germania

· Universitatea Liberă din Bruxelles- Belgia
· Academia militară din Bruxelles – Belgia

· Universitatea Catolica din Leuven - Belgia

· Universitatea Tehnica din Kaiserslautern - Germania
· Universitatea Hohenheim – Germania
· Universitatea de Studii din Palermo – Italia
· Universitatea Politehnica din Torino – Italia

· Universitatea din Bologna - Italia

· Universitatea  din Salonic – Grecia
· Universitatea Tehnica din Atena - Grecia
· Universitatea Twente – Olanda
· Institutul Tehnic din Lisabona - Portugalia
· Universitatea din Udine – Italia

· Universitatea Paris XII - Franta

4.2.3 Cazare

Studenţii neieşeni ai facultăţii sunt cazaţi in căminele T15 şi T10, din Campusul studenţesc “Tudor Vladimirescu”. Aceste cămine asigură condiţii deosebite pentru studiu şi organizarea timpului liber (poate cele mai bune din campus), prin următoarele facilităţi:

· INTERNET gratuit – 4 prize / cameră;

· Cablu TV - 1 priză pe cameră;

· Reţea internă de calculatoare pe campusul studenţesc;

· Siguranţă, prin amplasarea camerelor de luat vederi în ambele capete ale fiecărui palier.

Căminele au responsabili aleşi din rândurile colegilor din anii superiori. Aceştia răspund de activitatea şi de organizarea administrativă din cămin. 
Comisia de cazare a Facultăţii de Mecanică repartizează studenţii căsătoriţi şi necăsătoriţi conform listelor cu situaţia şcolară întocmite de secretariatul facultăţii.
Studenţii, cu repartiţia semnată de preşedintele comisiei de cazare, se vor prezenta la cămin pentru plata tarifului de cazare. Cu chitanţa primită de la administratorul căminului, studentul se va prezenta la preşedintele comisiei de cazare pe facultate pentru luarea în evidenţă. Studenţii care nu se prezintă cu chitanţa la facultate pierd dreptul de cazare pentru anul universitar în curs. Pentru studenţii căsătoriţi camerele se vor repartiza în ordinea descrescătoare a punctajului obtinut pe dosar.
Studentii din anul I, care au solicitat cazare la înscrieri, se vor caza integral. Studenţii înscrişi cu taxă se vor caza în limita locurilor disponibile, dar numai dacă au achitat integral taxa de şcolarizare.
- Studenţii care nu au obţinut cazare şi au un venit sub salarul minim pe economie, pot obţine lunar o alocaţie de stat pentru acoperierea cheltuielilor de cazare. Studenţii vor depune la secretariat un dosar cu adeverinţele de venit ale familiei şi o copie după contractul de închiriere.

4.2.4 Tabere

Studenţii facultăţii pot beneficia de bilete în taberele studenţeşti de odihnă, pe perioada vacanţelor de vară şi de iarnă, în limitele locurilor repartizate de universitate. Acestea se distribuie studenţilor care şi-au îndeplinit în totalitate obligaţiile profesionale – promovarea tuturor disciplinelor aferente anului curent şi din anii anteriori, în funcţie de rezultatele obţinute la învăţătură şi performanţele în activitatea de cercetare, dar şi în activitatea depusă în cadru organizat la diverse manifestări culturale, artistice şi stiinţifice.

Studenţii orfani de ambii părinţi, cei proveniţi de la centrele de plasament familial, au prioritate la obţinerea biletelor de tabără, dacă sunt integralişti.

4.2.5 Facilităţi pentru transport - Transport CFR.

-  Studenţii beneficiază de reducere  cu 50% a tarifului pe liniile CFR şi pe accelerat. Secretariatul facultăţii eliberează la cerere legitimaţii de transport şi cupoanele pentru accelerat;

- Eliberarea unui duplicat al carnetului de student, al legitimaţiilor CFR, în cazul pierderii acestora, se face de către secretariatul facultăţii în urma declarării în presă a pierderii documentelor şi a achitării unei taxe reprezentând preţul formularului.

Transport auto intern şi interjudeţean.

Studenţii mai pot beneficia de reducere cu 50% pentru transportul auto intern, prin depunerea unui dosar la Secretariatul facultăţii care să cuprindă un formular tip cerere, biletele de decontat care să conţină cu ştampila unităţii care le-a eliberat, o copie dupa buletin pe care se precizează banca la care au studenţii card. Studenţii orfani beneficiază de reducere 100%.

4.2.6 Asistenţa medicală 

Policlinica pentru studenţi din Capusul studenţesc “Tudor Vladimirescu” asigură , în general, toate formele de asistenţă medicalăpentru studenţii facultăţii.

De asemenea, toate adeverintele medicale, eliberate de medicii de familie, pentru completarea dosarelor de bursă socială sau pentru prelungirea şcolarităţii, vor fi vizate de medicii din policlinică.

4.2.7 Activitatea de consiliere

Fiecare student are un îndrumător din rândul cadrelor didactice ale facultăţii care îl consiliază atât în activitatea didactică, cât şi în carieră. Studenţii pot solicita ajutorul acestuia în orice problemă de ordin didactic sau administrativ.

- Studenţii se pot implica în activitatea de cercetare de la catedre şi pot participa la cercurile ştiinţifice ale facultăţii organizate în luna mai. Premianţii primesc distincţii şi recunoaştere profesională.

4.2.8 Subvenţii 
Ministerul Educaţiei şi cercetării organizează anual concurs de dosare pentru acordarea unei subvenţii de 200 Euro pentru achiziţionarea unui calculator, studenţilor cu venit brut pe membru de familie sub venitul minim pe economie. Actele solicitate sunt veniturile brute ale familiei pe luna anterioară şi copiile după buletinele membrilor familiei. Criteriul de acordare a ajutorului de 200 de Euro este venitul pe membru de familie.

4.3  Petrecerea timpului liber 

Oraşul Iaşi este atestat documentar încă din anul 1408, numărându-se printer cele mai vechi oraşe din ţară. Începând cu a doua domnie a lui Alexandru Lăpuşneanu, Iaşul devine capitala Moldovei, rămânând de atunci principalul centru cultural şi economic din această parte a ţării. Printre cele mai reprezentative locuri ale Iaşului se pot enumera:

muzee: Palatul Culturii, Muzeul “Mihai Eminescu”, Muzeul “Literaturii române”, Casa Dosoftei, etc;

mănăstiri: Trei Ierarhi, Cetăţuia, Golia, Galata, etc.

- Teatrul Naţional “Vasile Alecsandri”, Filarmonica “Moldova”, Ateneul, Casa de Cultură a Studenţilor, etc. 

- Centrul cultural Francez, Centrul cultural German, Centrul cultural Britanic.
Zone de agreement: Grădina Botanică, Parcul Copou, Lacul Ciric.

Studenţii universităţii pot închiria la un preţ avantajos Sala de sport din capusul studenţesc, în vederea organizării de concursuri sau jocuri de fotbal. Sala de fotbal se poate închiria contra sumei de 50 lei/oră. Pentru antrenarea fizică în sala de forţă sau tenis de masă, studenţii plătesc 1 leu/oră. 

În cadrul universităţii există un Birou Informare, Comunicare şi Ocupare a Timpului Liber pentru Studenţi organizat de către studenţi. (căm.T18, parter, intrarea din stânga, tel.271.507 )
	


	4.4. Glosar 


·  Plan de învăţământ (PI): ansamblul activităţilor programate de universitate, reunite într-o concepţie unitară privind conţinutul şi desfăşurarea în timp, în vederea formării unui specialist într-un anumit profil şi cu o anumită specializare, cu diplomă recunoscută. Planul de învăţământ se elaborează de către facultăţi, se aprobă în consiliile facultăţilor, se avizează de Senatul universităţii şi de Ministerul Educaţiei şi Cercetării în concordanţă cu standardele naţionale şi internaţionale.

Disciplină: ansamblul activităţilor care au un conţinut formativ distinct, unitar. Precizări:

a) studierea disciplinei implică activităţi de curs (prelegere), seminar, labo-rator, proiect, teme individuale, practică, pe baza unei programe analitice ela-borate de titularul de disciplină şi aprobate de colectivul catedrei; programa ana-litică stabileşte şi condiţionarea cu alte discipline, aceasta menţionându-se în PI;

b) fiecare disciplină are o durată totală de un semestru (14 săptămâni) şi conţine o formă de evaluare în urma căreia studentul obţine o notă finală şi acumulează integral creditul asociat disciplinei, indiferent de nota de promovare obţinută. Consiliul facultăţii poate aproba ca activităţile la anumite discipline să se efectueze modular, pe perioade mai mici de 14 săptămâni.

c) disciplinelor li se atribuie coduri de identificare, cu scopul de a le defini univoc în cadrul universităţii, precum şi în relaţiile cu alte universităţi.

Disciplină impusă (DI): disciplină obligatorie din PI al specializǎrii:

Disciplină opţională (DO): disciplină aleasă de student dintr-un pachet de discipline cuprins în planul de învăţământ. Alegerea unei discipline din cadrul pachetului opţional este obligatorie.

Disciplină liber aleasă (DL), sau facultativă: disciplina aleasă de student dintr-un pachet de discipline cuprins în planul de învăţământ al facultăţii, nici una din disciplinele pachetului neavând caracter obligatoriu. Creditele aferente se obţin numai prin promovarea formei de verificare prevǎzutǎ în plan.

Disciplină complementară (DC): disciplina aleasă de student din afara planului de învăţământ al specializării, cu scopul de a-şi extinde cunoştinţele din domeniul specializării sale sau din al altei specializări.

Credit (K): unitate de măsură convenţională, care se asociază unei discipline sau unei activităţi independente din planul de învăţământ şi care evaluează volumul de muncă cerut studentului sub toate formele: participare la cursuri, seminarii şi laboratoare, elaborare proiecte, efectuare teme, activităţi practice, studiu individual, examene etc., pentru asimilarea cunoştinţelor aferente disciplinei/activităţii. Creditul reprezintă un număr întreg.

Forme de organizare a activităţii de predare: 

( Cursul reprezintă o expunere tematică realizată de cadrul didactic, autor (şi/sau lector) al conţinuturilor prezentate. Frecventarea cursurilor de către studenţi este, în principiu, facultativă, dar profesorul titular are dreptul să includă participarea între criteriile de notare.

( Seminarul este o dezbatere tematică cu conţinut flexibil, adaptabil, în desfăşurare, la interesele studenţilor. Frecventarea seminariilor de către studenţi este, în principiu, facultativă, dar profesorul titular are dreptul să includă participarea între criteriile de notare.

( Lucrarea de laboralor este o activitate didactică aplicativă, în care se realizează experimente sau demonstraţii practice, după un plan prestabilit.

Frecvenţa este obligatorie.

( Practica este o aplicaţie profesională în realitatea tehnică concretă.

Frecvenţa este obligatorie.
Spaţii didactice aparţinând facultăţii 

( Amfiteatrul reprezintă o încăpere relativ spaţioasă, destinată urmăririi unei expuneri de către un număr mare de studenţi, înzestrată cu amenajări specifice pentru a asigura o bună audiţie şi vizibilitate.

( Laboratorul este o încăpere adecvată amplasării de mijloace de învăţământ, substanţe, aparate şi obiecte de laborator specifice unei discipline, în scopul realizării concrete a unor demonstraţii didactice şi a experimentelor ştiinţifice. Este spaţiul didactic şi de cercetare.

( Sala de seminar este o încăpere de dimensiunea unei clase de elevi, cu amenajări sumare, destinată dezbaterilor.

( Sala de proiect este o încăpere destinată activităţii concomitente a unui număr de cca. 12-15 persoane, fiind înzestrată cu mobilier adecvat acestui gen de activitate (proiectare).
Orarul activităţilor de predare:

Orarul cuprinde activităţile didactice pe formaţiuni de studiu, pe săptămâni, zile şi ore, cu precizarea locului de desfăşurare a activităţii şi a cadrului didactic.

Formaţiunile de studiu în sistemul universitar sunt următoarele:

( Grupa – unitatea functională de bază a activităţii didactice; cuprinde un număr de 20 – 25 de studenţi ai aceluiaşi an de studiu şi specializare; este formaţiunea tipică pentru activităţi de seminar.

( Seria de curs – unitatea constituită dintr-un număr de grupe programate în acelaşi timp pentru audierea cursurilor la disciplinele impuse; totalitatea studenţilor înscrişi la acelaşi curs opţional; formaţiunea tipică activităţilor de curs.

( Subgrupa – diviziunea grupei; formaţiunea tipică activităţilor de laborator, proiectare, practică.

Orarul zilnic diferă în săptămânile impare (1,3, …, 13 de la începerea semestrului) faţă de săptămânile pare (2,4, …, 14).
Forme de organizare a activităţii de evaluare a studenţilor:

( Colocviul – formă relativ liberă de evaluare a cunoştinţelor studentului, pe bază de: conversaţie tematică; referat; portofoliu de lucrări independente; demonstraţie practică etc.

( Examenul – formă standardizată de evaluare a cunoştinţelor studentului, cu desfăşurare scrisă sau orală.

Forma de notare a performanţelor realizate în cadrul unei discipline de către student utilizează sistemul zecimal (de la 1 la 10). Standardul minim de promovare şi obţinere a creditelor aferente oricărei discipline este nota 5 (cinci).

Forma de evaluare şi criteriile de notare sunt elaborate de titularul disciplinei şi comunicate studenţilor la debutul predării disciplinei respective. 

Ierarhia personalului didactic

Personalul didactic al facultăţii cunoaşte o ierarhie nuanţată a funcţiilor, astfel:

( Profesor universitar: doctor în ştiinţe, recunoscut de comunitatea specialiştilor pentru contribuţia adusă la dezvoltarea teoriei unui domeniu de cercetare ştiinţifică;autor de carte ştiinţifică; are autonomie totală în elaborarea conţinutului şi a organizării modului de predare a disciplinei de specialitate; are sarcini de monitorizare a activităţii cadrelor didactice cu funcţii didactice inferioare.

( Conferenţiar: doctor în ştiinţe, recunoscut de comunitatea specialiştilor pentru contribuţia adusă la dezvoltarea teoriei unui domeniu de cercetare ştiinţifică;autor de curs (manual pentru învăţământul superior); are autonomie relativă în elaborarea conţinutului şi a organizării modului de predare a disciplinei de specialitate;

( Lector / Şef de Lucrări: doctor în ştiinţe sau doctorand (persoană în curs de pregătire a Tezei de Doctorat); se specializează în cercetarea unui domeniu ştiinţific; este proiectantul unor seminarii / lucrări de laborator; are dreptul de a ţine prelegeri după lucrările unor cercetători consacraţi, cu avizul profesorului.

( Asistent: debutant în activitatea didactică universitară, care a dat dovadă de competenţe didactice şi de cercetare şi care are dreptul să conducă activităţi didactice aplicative, proiectate de persoane cu funcţii didactice superioare.

( Preparator: absolvent de învăţământ superior de lungă durată; funcţia este condiţionată de o performanţă şcolară superioară mediei şi de interesul pentru cercetare; are dreptul să conducă activităţi didactice aplicative, exersate în prealabil sub îndrumarea profesorului.

Adrese utile:

Direcţia Servicii Sociale Studenţeşti a U. T. „Gh. Asachi” – Complex Tudor Vladimirescu, Cămin T18 / Parter;

Dispensarul Medical pentru Elevi şi Studenţi – Complex Tudor Vladimirescu, între căminele T15 şi T16;

Casa de Cultură a Studenţilor Iaşi – Strada Vasile Conta (vis a vis de Biblioteca Centrală Universitară);

Postul de Poliţie cu atribuţii în rezolvarea problemelor din Complexul Tudor Vladimirescu – Cămin T21 / Parter.

PRORECTOR


Relaţii internaţionale şi Imagine universitară

